**ФАРА даде старт на двадесет и петото си издание с официално откриване в Бургас**

*Престижният фестивал се провежда от 5 до 7 юни в Международния конгресен център в Бургас*

Стартира ФАРА „Раждат се звезди“ – двадесет и петото издание на най-престижния форум на комуникационната индустрия в България. Тази година Фестивалът се провежда от 5 до 7 юни в Международен конгресен център Бургас, където ще събере и оцени най-успешните рекламни форми и кампании за изминалата година.

*„Нека да се замислим, колко индустриални форуми или събития в България са проявили подобна устойчивост. Очевидно всички се нуждаем от ФАРА, а Фестивалът отдавна се е превърнал в символ на целия сектор. Обичана и очаквана, мразена или критикувана, ФАРА е огледало на нашата креативна общност. За този четвърт век, от „преглед на рекламата в България“, фестивалът се превърна в най-мащабния и значим форум на комуникационната индустрия.“,* откри събитието и приветства гостите Чавдар Кенаров, председател на Управителния съвет на БАКА.

Първият ден от ФАРА премина през няколко интересни етапа, сред които отворено представяне и първи кръг журиране на кандидатурите както на Медийния, така и на Творческия конкурс. Проведоха се и няколко любопитни дискусионни панела на вълнуващи теми като защо и как комуникацията може да промени света, какво е бъдещето на рекламата и с какво тя се бори днес. В дискусиите участие взеха различни експерти от агенции, рекламодатели, компании от комуникационния бранш и граждански организации, които обмениха гледни точки и разказаха интересни случки от практиката си.

Стартът на ФАРА 2025 бе отбелязан и чрез откриването на изложбата “The Best of FARA” в пространството пред Културен дом – НХК, площад Тройката. Специалната ретроспективна изложба е създадена по случай 25-ата годишнина на Фестивала и ще бъде достъпна за гостите на събитието през всичките дни. Тя включва най-високо оценените проекти, взимали участие в конкурсната програма на ФАРА за периода 2004 – 2024 година, и проследява развитието и промените, които рекламната индустрия търпи през годините.

През следващите дни гостите на ФАРА ще могат да се учат от родни и световни комуникационни експерти, да се насладят на интересни активности и да разберат кои са следващите звезди на ФАРА.

Лектори в тазгодишното издание са: Kevin Swanepoel, Dr. Carl W. Jones, Ravid Kuperberg, Kosta Schneider, Милена Хаджииванова, Георги Господинов, Кирил Киров – Кико, Ненад Лозович, Радослав Неделчев, Nermin Mollaoğlu, Rati Mujiri, Пейо Георгиев.

Програмата на Фестивала включва още дискусионни панели с Фондация Будителките и Argent, специално гостуване с интересни събития от Черноморски международен фестивал, Saatchi Circle FARA със своя 10-и юбилей, официално парти от БАКА с участието на група ALI, pre-drinks парти, организирано от HUMAN и официална церемония по награждаване в последния ден от ФАРА 2025.

Цялата програма може да разгледате тук: <https://www.fara.bg/programme>

**ФАРА 2025 събира отново заедно рекламната общност благодарение на силната подкрепа от Нова Броудкастинг Груп и НетИнфо.**

**Двадесет и петото издание на Фестивала се осъществява с партньорството на Община Бургас.**

**ФАРА 2025 се осъществява в партньорство с творчески агенции Saatchi & Saatchi Sofia, Publicis Dialog България и агенция за PR и стратегически комуникации MSL Sofia, част от Publicis Groupe България.**

***За ФАРА***

*ФАРА е най-големият рекламен форум и най-престижното събитие на комуникационната индустрия в България. Фестивалът се организира от Българската асоциация на комуникационните агенции. През 2025 година ще се проведе неговото двадесет и пето издание. В лекционната програма на ФАРА през годините са присъствали световноизвестни личности, като Oliviero Toskani, Dave Trott, Hamish McRae, Steve Henry, Oscar Farinetti, Yonathan Dominitz, Jorg Riommi, както и професионалисти – българи с постижения на международно ниво – Антоанета Мечанова, проф. Богдан Драгански, Димитър Караниколов, Александър Калчев и други.*

*Конкурсната програма е отворена за участие на комуникационни агенции, които се състезават в редица категории на Творческия и Медийния конкурси към ФАРА. Агенцията, събрала най-много точки в Творческия конкурс, получава отличието „Творческа агенция на годината“. Отличието „Медийна агенция на годината“ се връчва на агенцията, събрала най-много точки в Медийния конкурс. ФАРА отличава и рекламодателите, като връчва специалната награда „Рекламодател на годината“ на компанията, събрала най-много точки от всички категории в Творческия и Медийния конкурси.*

*БАКА е член на Art Directors Club of Europe, а с това ФАРА е част от системата на конкурси, чийто победители се допускат до участие в ADCE Awards.*

*За повече информация посетете* [*www.fara.bg*](http://www.fara.bg)*.*

***За БАКА***

*Българската асоциация на комуникационните агенции (БАКА) е създадена през 1995 година като независима, доброволна обществена организация. Като браншова организация, БАКА способства за утвърждаването на рекламната дейност като важна и неотменна сфера в модерната пазарната икономика. Асоциацията е пълноправен член на Европейската асоциация на комуникационните агенции (ЕАСА), член на Art Directors Club of Europe. и е съучредител на Националния съвет за саморегулация.*

*БАКА е официален и изключителен представител на „International Festival of Creativity”, обединяващ фестивалите Cannes Lions, Eurobest, Dubai Lynx и Spikes Asia. БАКА организира в България с лиценз наградите за ефективност на маркетинговите комуникации Effie Awards. Асоциацията е организатор на фестивалa ФАРА.*

*Повече за БАКА може да научите на* [*www.baca.bg*](http://www.baca.bg)*.*

***За повече информация:***

*Таня Йорданова*

*Българска асоциация на комуникационните агенции*

*+359 888 061 880;* *fara@baca.bg**;* [*www.fara.bg*](http://www.fara.bg)

*Ива Григорова*

*Директор PR бизнес, MSL Sofia*

*+359 887 917 267;* *iva.grigorova@mslgroup.com*

*Габриела Тодорова*

*PR Consultant, MSL Sofia*

*+359 889 202 517;* *gabriela.todorova@mslgroup.com*